CELEX: C2006/294/18
Language: hu
Date: 2006-12-02 00:00:00
Title: C-100/05. sz. ügy: A Bíróság (harmadik tanács) 2006. október 5-i ítélete (a Gerechtshof te Amsterdam [Hollandia] előzetes döntéshozatal iránti kérelme) – ASM Lithography BV kontra Inspecteur van de Belastingdienst/Douane Zuid/kantoor Roermond (Vámkódex – A vámtartozás meghatározása – Végtermék után fizetendő, az érdekelt által a Vámkódex 121. cikke alapján megállapított, és a vámhatóságok által jóváhagyott behozatali vám – A Vámkódex 122. cikkének c) pontja szerint számítható vámok – A túlfizetett összeg visszafizetése a Vámkódex 236. cikke alapján)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/11
            
         A Bíróság (harmadik tanács) 2006. október 5-i ítélete (a Gerechtshof te Amsterdam [Hollandia] előzetes döntéshozatal iránti kérelme) – ASM Lithography BV kontra Inspecteur van de Belastingdienst/Douane Zuid/kantoor Roermond
   (C-100/05. sz. ügy) (1)
   
   (Vámkódex - A vámtartozás meghatározása - Végtermék után fizetendő, az érdekelt által a Vámkódex 121. cikke alapján megállapított, és a vámhatóságok által jóváhagyott behozatali vám - A Vámkódex 122. cikkének c) pontja szerint számítható vámok - A túlfizetett összeg visszafizetése a Vámkódex 236. cikke alapján)
   (2006/C 294/18)
   Az eljárás nyelve: holland
   A kérdést előterjesztő bíróság
   Gerechtshof te Amsterdam
   Az alapeljárás felei
   
      Felperes: ASM Lithography BV
   
      Alperes: Inspecteur van de Belastingdienst/Douane Zuid/kantoor Roermond
   Tárgy
   Előzetes döntéshozatal iránti kérelem – Gerechtshof te Amsterdam – A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.) 121. cikke (1) bekezdésének, 122. cikke c) pontjának, valamint 214. és 236. cikkének értelmezése – Szabad forgalomba bocsátottnak tekintett végtermékek – Ezekre vonatkozó, a 2913/92 rendelet 122. cikke c) pontjának vámkivetési szabályai alapján meghatározott vámtartozás – Újraszámításra irányuló utólagos kérelem elfogadása a 2913/92 rendelet 236. cikke keretében.
   Rendelkező rész
   
               1)
            
            
               A Közösségi Vámkódex létrehozásáról szóló, 1992. október 12-i 2913/92/EGK rendelet 122. cikkének c) pontja akként értelmezendő, hogy a végtermékek szabad forgalomba bocsátása következtében keletkező vámtartozás összegének maghatározása során a nemzeti vámhatóságok nem kötelesek a vámfelügyelet melletti feldolgozási eljárásra vonatkozó vámkivetési szabályok alkalmazására, ha az importárukat ezen eljárás alá lehetett volna vonni, kivéve, ha azt az érdekelt kifejezetten kérte.
            
         
               2)
            
            
               A 2913/92/EGK rendelet 236. cikke akként értelmezendő, hogy amennyiben bebizonyosodik, hogy a vámtartozás összegét az érdekelt mulasztásának, és nem pedig választásának következtében határozták meg e rendelet 121. cikke alapján, és azt az érdekelttel már közölték, a nemzeti vámhatóságok annak ellenére kötelesek helyt adni a behozatali vámok visszafizetése iránti kérelemnek, hogy ennek következtében az említett hatóságoknak újra kell számítaniuk a vámtartozás összegét az említett rendelet 122. cikke c) pontjának alkalmazásával.
            
         
      (1)  HL C 106., 2005.4.30.